**Press release**

# DACHSER zabezpečil dlhodobú kapacitu pre letecké cargo

**DACHSER Air & Sea Logistics predlžuje svoj charterový program na trase medzi Šanghajom a Frankfurtom na obdobie od mája 2022 do apríla 2024. To umožňuje poskytovateľovi logistických služieb naďalej ponúkať svojim zákazníkom spoľahlivé prepravné kapacity. DACHSER lieta na širokotrupom lietadle medzi Áziou a Európou dva dni v týždni, pričom naraz prepraví 33 ton nákladu.**

Charterový program spoločnosti DACHSER ponúka zákazníkom leteckej nákladnej prepravy ďalšiu kapacitu, na ktorú sa môžu spoľahnúť pri plánovaní – najmä teraz, keď obchodné cesty medzi Áziou a Európou tvrdo zasiahla blokáda v Šanghaji, ako aj vojna na Ukrajine a súvisiace sankcie*. „Dopyt našich zákazníkov po charterovej kapacite zostáva rovnako vysoký ako kedykoľvek predtým,“* hovorí Timo Stroh, vedúci globálnej leteckej prepravy v spoločnosti DACHSER. *„Preto sme vytvorili vlastnú dopravnú sieť s pravidelnými spojeniami medzi Áziou, Európou a Severnou Amerikou, aby sme boli schopní ponúkať flexibilné riešenia.“*

**Možnosť v náročných časoch**

Vplyvy, ktoré má súčasná situácia na svetových trhoch, pociťuje aj letecká nákladná doprava. Nedostatok kapacít bol citeľný už pred pandémiou a situácia sa v posledných mesiacoch ešte výrazne zhoršila. Uzatvorenie vzdušného priestoru v dôsledku vojny na Ukrajine predĺži lety približne o dve a pol hodiny. To znamená, že je potrebné prevážať viac paliva, ktorého cena sa zvýšila a jeho hmotnosť znižuje možné zaťaženie nákladom.

*„Prevádzka našich vlastných charterových spojení otvára možnosti pre dostatočné kapacity a dáva nám určitý stupeň nezávislosti, ak ide o manipuláciu,“* hovorí Stroh. Sieť leteckej nákladnej dopravy spoločnosti DACHSER je tiež úzko prepojená s jej európskou pozemnou dopravnou sieťou, takže zákazníci profitujú z komplexnej prepravy jej leteckých nákladných zásielok medzi Európou a Áziou. *„Dokonca aj v týchto ekonomický turbulentných časoch si stojíme za našimi vlastnými chartami a zaisťujeme predvídateľné prepravné kapacity pre našich zákazníkov.“*

**Základné informácie o spoločnosti DACHSER Slovakia a. s.**

História spoločnosti DACHSER sa začína v roku 1995, kedy bola založená spoločnosť Lindbergh Air Freight, s.r.o. Zameranie aktivity spoločnosti v prvom roku bolo v poskytovaní kompletných zasielateľských služieb pri preprave leteckých zásielok. Následne po predložení požiadaviek od zákazníkov sa aktivity rozvinuli aj na poskytovanie námornej a pozemnej prepravy. V roku 2004 sa spoločnosť stáva súčasťou nemeckej logistickej spoločnosti DACHSER a až do roku 2009 vystupuje na trhu pod menom LINDBERGH & DACHSER a. s. Od 1. 1. 2010 spoločnosť pôsobí na trhu pod obchodným menom DACHSER Slovakia a. s. Premenovaním bol zavŕšený integračný proces spoločnosti do celosvetovej siete koncernu DACHSER. V súčasnosti má DACHSER na Slovensku 5 pobočiek, v ktorých pracuje pres 200 zamestnancov.

**Základné informácie o skupine DACHSER**

Rodinná spoločnosť DACHSER so sídlom v nemeckom Kemptene je popredným európskym poskytovateľom logistických služieb. DACHSER poskytuje komplexnú prepravnú logistiku, skladovanie a individuálne zákaznícke služby v troch obchodných oblastiach: DACHSER European Logistics, DACHSER Food Logistics a DACHSER Air & Sea Logistics. Ponuku dopĺňajú ďalšie služby ako kontraktná logistika, konzultácie a poradenstvo a špecifické riešenia prispôsobené na mieru jednotlivým odvetviam. Vďaka komplexnej dopravnej sieti ako v Európe, tak i v zámorí a informačným technológiám, ktoré sú plne integrované do všetkých systémov, poskytuje DACHSER inteligentné logistické riešenia po celom svete. V súčasnosti zamestnáva zhruba 30 600 ľudí v 399 pobočkách po celom svete. Za rok 2018 zrealizoval cca 83,7 miliónov zásielok s hmotnosťou 41,3 miliónov ton. Celkový obrat koncernu DACHSER v roku 2018 predstavoval 5,6 miliárd eur. Pre viac informácií navštívte [www.dachser.sk](http://www.dachser.sk).

Pre viac informácií prosím kontaktujte:

**Crest Communications a. s.**

Anna Palfiová

PR manager

Tel.: +421 903 664 575

E-mail: anka.palfiova@gmail.com

**DACHSER Slovakia a.s**.

Martin Štiglinc

Sales Manager European Logistics

Tel.: +421 2 6929 6180

Fax: +421 2 6929 6197

E-mail: martin.stiglinc@dachser.com

www.dachser.sk